S-5481/2021

Mál þetta, sem dómtekið var 19. janúar sl., er höfðað með ákæru, útgefinni af lögreglustjóranum á höfuðborgarsvæðinu 16. nóvember 2020, á hendur X, kt. [...], [...], [...], „fyrir eftirtalin brot:

1. Líkamsárás, með því að hafa að kvöldi laugardagsins 8. september 2018, í herbergi á

Hótel

[...]

,

[...] í Reykjavík, í átökum við A, kt.

[...]

, slegið hana hnefahögg í andlitið, með þeim afleiðingum að hún hlaut nefbeina brot og mænuvökvaleka.

Telst þetta varða við 1. mgr. 218. gr. almennra hegningarlaga nr. 19/1940.

2. Tilraun til ráns með því að hafa að kvöldi fimmtudagsins 15. nóvember 2018 ógnað B, kt.

[...]

, við verslun Krónunnar að Akrabraut 1 í Garðabæ með hnúajárni og þannig neytt hann til að afhenda kveikjuláslykla vespu B sem ákærða tókst ekki að ræsa og skildi hana því eftir á vettvangi.

Telst þetta varða við 1. mgr. 252. gr., sbr. 20. gr., almennra hegningarlaga nr. 19/1940.

3. Umferðarlagabrot með því að hafa mánudaginn 1. júní 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1.84‰ og tetrahýdrókannabínól 2,6 ng/ml) vestur Reykjanesbraut við Strandgötu í Hafnarfirði það nálægt bifreið, sem var ekið á undan henni, að hætta var á árekstri ef sú bifreið, sem var á undan, stöðvaðist eða dregið yrði úr hraða hennar, síðan inn á Krýsuvíkurveg af Reykjanesbraut og um hringtorg, áfram suður Krýsuvíkurveg og tekið fram úr annarri bifreið yfir óbrotna miðlínu og án þess að gefa stefnuljós og eftir það aukið hraðann, og ekki sinnt stöðvunarmerkjum lögreglu, heldur ekið áfram vestur Hraunhellu þar sem lögreglubifreið var ekið upp að hlið SE- 847, en ákærði færði sig þá yfir í aftursæti bifreiðarinnar þannig að hún rann stjórnlaus áður en hún stöðvaðist af sjálfu sér, en með þeirri háttsemi gætti ákærði ekki nægilegrar aðgæslu.

Telst þetta varða við 1. mgr. 4. gr., 6. mgr. 7. gr., 2. mgr. 18. gr., 1. mgr. 25. gr., 3. mgr. 33. gr., 1., sbr. 3. mgr. 49. gr., 1., sbr.2. mgr. 50. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

4. Nytjastuld, umferðarlagabrot og vopnalagabrot með því að hafa þriðjudaginn 30. júní 2020 í heimildarleysi nýtt sér bifreiðina [...], sem hafði verið tekin í nágrenni við Víðihvamm 24 í Kópavogi, þar sem eigandinn hafði skilið við hana, og ekið henni sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,77 ‰ og tetrahýdrókannabínól 5,0 ng/ml) um Hafnarfjörð, hvar hún hafnaði á ljósastaur við Glitvang, ekki sinnt lögboðnum skyldum sínum við umferðaróhapp heldur farið á brott af vettvangi og ekið bifreiðinni síðan á skjólgirðingu við Miðvang 145 hvar hann var handtekinn skammt frá sitjandi undir stýri hennar með aflvélina í gangi, og á sama tíma haft í vörslum sínum úðavopn sem lögreglumenn fundu við öryggisleit.

Telst þetta varða við 1. mgr. 259. gr. almennra hegningarlaga nr. 19/1940, 1. mgr. 14. gr. og 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 sem og 4. mgr. 30. gr., sbr. 36. gr. vopnalaga nr. 16/1998.

5. Nytjastuld og umferðarlagabrot með því að hafa miðvikudaginn 7. október 2020 í heimildarleysi nýtt sér bifreiðina [...], sem hafði verið tekin úr bifreiðastæði við Fellsmúla 12 í Reykjavík hvar eigandinn hafði skilið við hana 2. október 2020, og ekið henni sviptur ökurétti með 125 km hraða á klukkustund, að teknu tilliti til vikmarka, austur Suðurlandsveg við Tún í Flóahreppi, þar sem aksturinn var myndaður með eftirlitsbúnaði lögreglu, en leyfður hámarkshraði var 90 km á klukkustund.

Telst þetta varða við 1. mgr. 259. gr. almennra hegningarlaga nr. 19/1940, 3. mgr. 37. gr. og 1. mgr. 58. gr., sbr. 1., sbr. 2. mgr. 95. gr. umferðarlaga nr. 77/2019.

6. Umferðarlagabrot og vopnalagabrot með því að hafa, fimmtudaginn 22. október 2020, ekið bifreiðinni [...] sviptur ökurétti og óhæfur til að stjórna örugglega vegna áhrifa slævandi lyfja (í blóðsýni mældist klónazepam 13 ng/ml) um bifreiðastæði við Laufvang 16 í Hafnarfirði, ogá sama tíma haft í vörslum sínum hnúajárn sem lögreglumenn fundu við öryggisleit.

T elst þetta varða við 1., sbr. 2. mgr. 48. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 sem og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

7. Eignaspjöll, með því að hafa, miðvikudaginn 11. nóvember 2020, valdið skemmdum á útidyrum fjöleignahússins Æsufell 6 í Reykjavík, með því að sparka þar í rúðu, með þeim afleiðingumað hún brotnaði.

Telst þetta varða við 1. mgr. 257. gr. almennra hegningarlaga nr. 19/ 1940.

8. Umferðarlagabrot með því að hafa, miðvikudaginn 13. janúar 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 305 ng/ml og MDMA 495 ng/ml) um Hlíðarberg í Hafnarfirði, þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9. Umferðarlagabrot með því að hafa, fimmtudaginn 11. febrúar 2021, ekið bifreiðinni [...]sviptur ökurétti og undir áhrifum áfengis (í blóði mældist vínandamagn 2,27‰) um bifreiðastæði við Eskivelli 1 í Hafnarfirði, þar sem lögregla hafði afskipti af honum.

Telst þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

10. Umferðarlagabrot með því að hafa föstudaginn 2. apríl 2021, ekið bifreiðinni [...] sviptur ökurétti um Vesturgötu í Reykjavík, við Norðurbakka, þar sem lögregla stöðvaði aksturinn.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

11. F íkniefnalagabrot, með því að hafa fimmtudaginn 15. apríl 2021, utandyra við verslunina Nettó, Þönglabakka í Reykjavík, haft í vörslum sínum haft 3,96 gaf maríhúana, er fannst við leit lögreglu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

12. Umferðarlagabrot með því að hafa mánudaginn 17. maí 2021, ekið bifreiðinni [...] sviptur ökurétti um Staðarberg í Hafnarfirði, við verslunina Iceland, þar sem lögregla stöðvaði aksturinn.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

13. Umferðarlagabrot með því að hafa miðvikudaginn 14. júlí 2021, ekið bifreiðinni [...] sviptur ökurétti um Vesturlandsveg í Hvalfjarðarsveit, við Hvalfjarðargöng, þar sem lögregla stöðvaði aksturinn.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

14. Umferðar- og vopnalagabrot með því að hafa laugardaginn 17. júlí 2021, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,03‰) um Jafnasel í Reykjavík, þar sem lögregla hafði afskipti af ákærða á bifreiðastæði við Jafnasel 6, og haft í vörslum sínum hnúajárn, sem lögregla fann við öryggisleit á ákærða.

Telst þetta varða við 1., sbr. 2. mgr. 49. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr., sbr. 99. gr. laga nr. 77/2019. Þá er krafist upptöku á framangreindum 3,96 gaf maríhúana sem haldlagðar voru í ákærulið 11, sbr. heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á vopnum þeim sem haldlögð voru í ákæruliðum 4, 6, og 14, sbr. heimild í 1. mgr. 69. gr. a. almennra hegningarlaga nr. 19/1940 og 1. mgr. 37. gr. vopnalaga nr. 16/1998.“

Þá gaf lögreglustjórinn á höfuðborgarsvæðinu út aðra ákæru á hendur ákærða 18. janúar 2022 sem sameinuð var málinu. Eru ákærða þar gefin að sök eftirtalin brot:1. Vopnalagabrot með því að hafa, aðfaranótt laugardagsins 12. september 2020, á almannafæri í Skipasundi í Reykjavík, haft í vörslum sínum hníf, sem einnig er hægt að beita sem stunguvopni, sem lögreglumenn fundu við öryggisleit í hægri úlpuvasa ákærða.

Telst þetta varða við 1. mgr. og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Umferðarlagabrot með því að hafa aðfaranótt laugardagsins 3. apríl 2021, ekið bifreiðinni [...] sviptur ökurétti með 106 km hraða á klukkustund, að teknu tilliti til vikmarka, austur Hringbraut í Reykjavík við Njarðargötu, þar sem aksturinn var myndaður með löggæslumyndavél, en leyfður hámarkshraði var 60 km á klukkustund.

Telst þetta varða við 2. sbr. 4. mgr. 37. gr. og 1. mgr. 58. gr., sbr. 1., sbr. 2. mgr. 95. gr. umferðarlaga nr. 77/2019.

3. Nytjastuld og umferðarlagabrot með því að hafa að kvöldi fimmtudagsins 16. september 2021 í heimildarleysi nýtt sér bifreiðina [...], sem hann tók af eigandanum með valdi á bifreiðastæði við Hlíðasmára 5 í Kópavogi, og ekið henni sviptur ökurétti um Kópavog en lögregla fann bifreiðina mannlausa á bifreiðastæði við Fannborg 2 í Kópavogi síðar um nóttina.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa föstudaginn 29. september 2021, ekið bifreiðinni [...]sviptur ökurétti um Miklubraut í Reykjavík, við Kringluna, þar sem lögregla stöðvaði aksturinn.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/20.

5. Umferðarlagabrot með því að hafa, mánudaginn 29. nóvember 2021, ekið bifreiðinni [...]án ökuréttar og óhæfur til að stjórna henni örugglega vegna ávana- og fíkniefna og slævandi lyfja, sem og eftir neyslu áfengis (í blóði mældist vínandamagn 0,35 ‰, O-desmetýltramadól 100 ng/ml, Oxazepam 2140 ng/ml og Tramadól 520 ng/ml) um Höfðabakka í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 48., 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr., sbr. 99. gr. laga nr. 77/2019. Jafnframt er krafist upptöku á vopni því sem haldlagt var í ákærulið 1, sbr. heimild í 1. mgr. 69. gr. a. almennra hegningarlaga nr. 19/1940 og 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 1 4. janúar 2022 var ákvörðun refsingar ákærða frestað skilorðsbundið til tveggja ára vegna umferðar- og hegningarlagabrots í september 2019. Í [...] 2019 var hann dæmdur í fangelsi í fjóra mánuði skilorðsbundið til tveggja ára vegna umferðar-, fíkniefna- og lögreglu lagabrota, auk brota gegn nokkrum ákvæðum hegningarlaga. Í janúar 2021 gekkst hann undir lögreglustjórasátt vegna umferðar- og vopnalagabrots. Þá var ákærði þann [...] sl. dæmdur fyrir brot gegn valdstjórninni. Var skilorðsdómurinn frá [...] 2019 dæmdur upp og ákærða gert að sæta fangelsi í fimm mánuði skilorðsbundið til tveggja ára.

Ákærði hefur í máli þessu verið fundinn sekur um fjölda brota. Flest brotin voru framin fyrir uppkvaðningu dómsins frá [...] sl. og verður ákærða því gerður hegningarauki, sbr. 78. gr. almennra hegningarlaga nr. 19/1940. Þá hefur ákærði jafnframt rofið skilorð framangreinds dóms með broti frá 29. nóvember 2021. Við ákvörðun refsingar verður litið til þess að ákærði er ungur að árum og var einungis 16 ára er hann framdi fyrstu brotin en nokkur tími er liðinn frá frá þeim brotum, sbr.4., 6., 8. og 9. tölulið 1. mgr. 70. gr. almennra hegningarlaga. Með hliðsjón af framangreindu, 60., 77. og 78. gr. almennra hegningarlaga þykir refsing ákærða hæfilega ákveðin fangelsi í tólf mánuði en þykir mega fresta fullnustu refsingarinnar falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákærum er ákærði sviptur ökurétti ævilangt frá birtingu dómsins að telja.

Með vísan til lagaákvæða í ákærum eru gerð upptæk 3,96 gaf marijúana, úðavopn, tvö hnúajárn og hnífur, sem hægt er að beita sem stunguvopni, sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.665.630 krónur að meðtöldum virðisaukaskatti, og 880.347 krónu rí annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í tólf mánuði en fullnustu refsingarinnar er frestað og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á 3,96 gaf marijúana, úðavopni, tveimur hnúajárnum og hníf, sem hægt er að beita sem stunguvopni.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.665.630 krónur, og 880.347 krónur í annan sakarkostnað.